Muzej savremene umjetnosti Republike Srpske
Muzej savremene umjetnosti Republike Srpske jeste muzej umjetnosti u Banjoj Luci, drugom najvećem gradu u Bosni i Hercegovini. Prvobitno muzej je nosio ime Umjetnička galerija u Banjaluci sve do 1994. godine, gdje dobija novo ime: Galerija likovnih umjetnosti Republike Srpske. Posljednja izmjena imena desila se 10. februara 2004. godine, gdje odlukom Vlade Republike Srpske muzej dobija svoje trenutno ime. Muzej datira iz 1971. i uključuje zbirke slika, skulptura, crteža i akvarela, ukupno oko 1.300 djela, uglavnom nastalih u drugoj polovini 20. vijeka.